Tiltale for overtrædelse af straffelovens § 244, stk. 1, vold, og straffelovens § 245, stk. 1, vold af særlig farlig, rå eller brutal karakter.
Ret: Retten i Randers (1. instans)
Faggruppe: Straffesag — Almindelig domsmandssag
Sagsemner: Liv og legeme;

/

RETTEN I RANDERS

D O M

afsagt den 14. juni 2021

Rettens nr. 7-1934/2021
Politiets nr. 4200-73251-00042-21

Anklagemyndigheden
mod
Tiltalte
Født Dato

Der har medvirket domsmænd ved behandlingen af denne sag.

Anklageskrift er modtaget den 6. maj 2021.

Tiltalte er tiltalt for overtrædelse af

1.
straffelovens § 244, stk. 1, vold, ved den 31. marts 2021 ca. kl. 06.00 ud for
Adresse 1 i Randers at være fulgt efter Forurettede 1, imens han flere gange
slog ud efter Forurettede 1 dog uden at ramme, idet Forurettede 1 undveg
slagene, hvorefter tiltalte væltede Forurettede 1 omkuld og tildelte ham flere
slag i ansigtet med knyttet hånd, mens Forurettede 1 lå på jorden,

2.
straffelovens § 245, stk. 1, vold af særlig rå, brutal eller farlig karakter, ved
den 10. april 2021 ca. kl. 06.30 ud for Adresse 2 i Randers at have til-delt
Forurettede 2 flere knytnæveslag i ansigtet, hvorved Forurettede 2 faldt
omkuld på jorden, hvorefter tiltalte, mens Forurettede 2 fortsat lå på jorden,
til-delte Forurettede 2 flere spark i ansigtet og på kroppen, alt med skader på
Forurettede 2 til følge.

Påstande

Anklagemyndigheden har nedlagt påstand om fængselsstraf. Anklagemyn-
digheden har efter sin endelige påstand i forhold 2 vedrørende knytnæveslag i
ansigtet påstået tiltalte dømt for at have tildelt forurettede et sådant slag.

Tiltalte har nægtes sig skyldig i forhold 1 under henvisning til, at der var tale
om et slagsmål. Tiltalte har i forhold 2 erkendt et knytnæveslag i ansigtet og
spark i ansigtet og på kroppen mens forurettede lå ned., men har påstået for-
holdet henført under straffelovens § 244, stk. 1.

Forurettede 1 v/advokat Henriette Lyhne har påstået, at tiltalte skal betale 430
kr. i godtgørelse for svie og smerte.

Std 75284



/

side 2

Tiltalte har bestridt erstatningspligten.

Tiltalte har anerkendt erstatningskravets størrelse.

Forurettede 2 v/advokat Henriette Lyhne har påstået, at tiltalte skal betale
11.554 kr. i godtgørelse for svie og smerte (31 dage) og tingsskade.

Tiltalte har anerkendt erstatningspligten.

Tiltalte har bestridt opgørelsen af kravet for svie og smerte. Tingsskadekra-vet
bestrides ikke.

Sagens oplysninger

Der er afgivet forklaring af tiltalte og af vidnerne Forurettede 1, Vidne og
Forurettede 2.

Af personundersøgelse foretaget af Retsmedicinsk Institut, Århus Universi-
tetshospital den 10. april 2021 fremgår:

"Resume og konklusion

Ved undersøgelsen af den sengeliggende 18-årige mand, der angiveligt har været
udsat for vold med spark og slag begået ca. 7 timer forud for undersøgelsen,
fandtes:

Hudafskrabninger og blodunderløbne mærker i hovedbund og ansigt (1, 2, 4),
læsion 1 delvist stripsdækket, samt blodunderløbne mærker og slimhindebristning
på indersiden af overlæben (3).

Ryggen kunne ikke undersøges.

Ifølge journalnotat fra Aarhus Universitetshospital og CT-skanning fra
Skadestuen, Randers er der påvist dyb leverlæsion (grad 5) med mindre
omkringliggende blødning.

De påviste læsioner (1-4) og leverlæsionener følger efter stumpe traumer og kan
være efter slag og spark, som oplyst.

Læsionerne er friske og kan være opstået på det angivne tidspunkt.

Undersøgte vurderes på det foreliggende at kunne have været i livsfare, idet han
uden den indtil videre udførte behandling kunne have fået større blødning i
bugen."

Kriminalforsorgen har i erklæring af 23. april 2021 udtalt, at tiltalte er egnet til
hel eller delvis betinget dom med vilkår om samfundstjeneste, og at det
anbefales, at der fastsættes et betinget vilkår om behandling mod misbrug af



/

side 3

alkohol, såfremt Kriminalforsorgen finder det fornødent.

Tiltalte har om sine personlige forhold forklaret, at han han for tiden bor hos
sin mor. han vil geren i gang med en uddannelse.

Tiltalte har under denne sag været frihedsberøvet fra den 10. april 2021 til den
8. maj 2021.

Rettens begrundelse og afgørelse

Forhold 1:

Tiltalte har forklaret, at der var tale om et slagsmål. På grundlag af Forurettede
1 og Vidnes sikre og troværdige vidneforklaringer finder ret-ten det bevist, at
tiltalte fulgte efter Forurettede 1, der tilfældigt passerede tiltalte på gaden, og
at tiltalte slog ud efter ham, herunder efter at Forurettede 1 havde søgt hjælp
hos Vidne. Det findes endvidere bevist, at tiltalte ramte Forurettede 1 med et
knytnæveslag i ansigtet, og at tiltalte, efter at de var kommet til at ligge på
jorden, tildelte Forurettede 1 flere knytnæveslag i ansigtet. Tiltalte er således
skyldig i forhold 1.

Forhold 2

Forurettede 2 har ingen erindring om hændelsen. Tiltalte har erkendt, at han
har slået forurettede en gang i ansigtet med knyttet hånd og at han efter at
forurettede var faldet omkuld sparkede forurettede en gang i ansigtet og i
maveregionen og i siden. Forurettede pådrog sig ved den vold der var udøvet
mod hans ansigt i form af slag og spark hudafskrabninger og blodunderløbne
mærker i hovedbund og ansigt, samt blodunderløbne mær-ker og
slimhindebristning på indersiden af overlæben. Ved den vold der blev udøvet i
form af spark mod kroppen pådrog forurettede sig en dyb leverlæsi-on. Tiltalte
har således gjort sig skyldig i overensstemmelse med tiltalen.

Straffen fastsættes til fængsel i 6 måneder, jf. straffelovens § 244, stk. 1, og §
245, stk. 1.

3 måneder af straffen skal afsones nu.

Resten af straffen skal ikke afsones, hvis tiltalte overholder de betingelser,
som er angivet nedenfor, jf. straffelovens § 58, stk. 1.

Retten har på den ene side lagt vægt på grovheden af forhold 2 og på den an-
den side på tiltaltes unge alder og hans personlige forhold.

Nogle nedlagte godtgørelses- og erstatningskrav tages til følge som nedenfor
bestemt.



/

side 4

Thi kendes for ret:

Tiltalte, skal straffes med fængsel i 6 måneder.

3 måneder af straffen skal afsones nu. Resten af straffen skal ikke afsones,
hvis tiltalte overholder følgende betingelser:

1. Tiltalte må ikke begå noget strafbart i en prøvetid på 1 år fra endelig dom.

2. Tiltalte skal inden for en længstetid på 9 måneder fra endelig dom udfø-re
ulønnet samfundstjeneste i 80 timer.

3. Tiltalte skal være under tilsyn af Kriminalforsorgen i prøvetiden, og skal,
hvis Kriminalforsorgen finder det fornødent, efter deres nærmere
bestemmelse underkaste sig behandling mod misbrug af alkohol.

Tiltalte skal betale sagens omkostninger.

Tiltalte skal inden 14 dage til Forurettede 1 v/advokat Henriette Lyhne,
Østervold 20, 3., 8900 Randers C, betale 430 kr. med tillæg af procesrente fra
den 14. juni 2021.

Tiltalte skal inden 14 dage til Forurettede 2 v/advokat Henriette Lyhne,
Østervold 20, 3., 8900 Randers C, betale 11.554 kr. med tillæg af procesren-te
fra den 14. juni 2021.

Dommer